21.12.2022
FI
Euroopan unionin virallinen lehti
C 486/127
4.2 Se, että eurooppalainen terveysdata-avaruus perustuu yleiseen tietosuoja-asetukseen (GDPR) (2), datahallinta-ase­ tukseen (3), datasäädösluonnokseen (4) ja verkko- ja tietoturvadirektiiviin (5), tarjoaa kansalaisille luottamusta ja avoimuutta.
Horisontaalisina kehyksinä niissä annetaan säännöt (ja säädetään myös turvatoimenpiteistä), joita sovelletaan terveydenhuoltoalaan.
Terveystietojen erityinen arkaluonteisuus on kuitenkin tosiasia, ja se on otettava asianmukaisesti huomioon.
4.3 Yli puolessa jäsenvaltioista ei ole erityistä lainsäädäntöä, joka koskisi sähköisten terveystietojen uudelleenkäyttöä esimerkiksi tutkimus-, päätöksenteko- tai sääntelytarkoituksissa.
Sen sijaan ne tukeutuvat yleisen tietosuoja-asetuksen yleisiin säännöksiin, eli terveystietojen käsittely edellyttää usein suostumuksen hankkimista rekisteröidyiltä (6).
Tästä syystä terveystietojen uudelleenkäyttö on vähäistä.
Jäsenvaltioissa terveystietojen käyttöoikeuksista vastaaville toimivaltaisille elimille esitettyjen, terveystietojen käyttöä tutkimus- tai päätöksentekohankkeissa koskevien pyyntöjen määrä kasvaa nopeasti (7), mikä osoittaa, että tällaista järjestelmää kohtaan on kiinnostusta ja piilevää kysyntää.
Kaikissa jäsenvaltioissa tällaista elintä ei kuitenkaan ole.
ETSK ymmärtää ja uskoo, että tämä konsepti tukee myös tällaisen strategian tarvetta.
4.4 Eurooppalainen terveysdata-avaruus mahdollistaa innovatiivisten lähestymistapojen soveltamisen syöpärekisteröin­ tiin ja tarjoaa varteenotettavia vaihtoehtoja kerätä oikea-aikaista ja maantieteellisesti paikannettua tietoa erityyppisistä syövistä.
Näin voitaisiin saada reaaliaikaista tietoa syöpätilanteesta EU:ssa.
Samalla voitaisiin kartoittaa kehityssuuntauksia jäsenvaltioissa ja alueilla sekä niiden välisiä eroja ja eriarvoisuutta.
4.5 Tämä on tärkeää, sillä näin olisi helpompi tunnistaa haasteita ja toiminta-aloja, jotka edellyttävät investointeja tai muita EU:n, kansallisen tai alueellisen tason toimia.
Samalla voidaan parantaa esimerkiksi syöpäseulontojen ja -hoitojen kohdentamista, tehokkuutta ja saatavuutta.
4.6 Kyberturvallisuus on keskeisellä sijalla ihmisten elämässä.
Teknologian hyödyt ovat valtavat, ja kun ne liittyvät ihmisten dataan, mahdollisuudet ovat vielä suuremmat, mutta niin ovat myös merkittävän ja arvokkaan tiedon menettämisen riskit.
ETSK on tietoinen asiaan liittyvistä riskeistä, ja viimeaikaiset esimerkit eri jäsenvaltioista edellyttävät toimia.
Koordinoitu strategia ns. kyberpiratismin torjumiseksi ja kyberturvallisuuden lisäämiseksi on erittäin tärkeä.
Ilman tällaisia investointeja ehdotus on hyödytön.
5.
Hallinto, rahoitus ja vuorovaikutus muiden terveyspolitiikkojen kanssa 5.1 ETSK uskoo vakaasti, että tämä hanke tarjoaa mahdollisuuden vahvistaa EU:ta ja hyötyä siitä, että terveystietoihin liittyviä oikeuksia ja varotoimia lujitetaan EU:ssa.
Sen pitäisi helpottaa terveystietoihin pääsyä ja niiden jakamista terveydenhuollon muiden ammattihenkilöiden kanssa ilman että samoja testejä on tehtävä uudelleen tarpeettomasti.
Samalla laadukkaiden ja yhteentoimivien tietojen parempi saatavuus edistää myös innovointia ja uusien hoitojen, uusien rokotteiden ja yksilöllistetyn hoidon kehittämistä.
Siksi näiden tavoitteiden saavuttaminen edellyttää asianmukaista koordinointia kaikkien sidosryhmien – kansanterveysjärjestelmien, hallitusten, kansalaisten, poliittisten päättäjien ja tiedottajien – kesken.
5.2 ETSK on samaa mieltä siitä, että investoiminen digitalisointiin tarkoittaa investoimista entistä parempaan terveydenhuoltoon ja jäsenvaltioiden terveydenhuoltojärjestelmien häiriönsietokykyyn.
ETSK ymmärtää kuitenkin myös, että jäsenvaltioilla on mahdollisuus hyödyntää nykyistä paremmin varoja EU:n rahoitusjärjestelmistä, erityisesti elpymis- ja palautumistukivälineestä, joka on Euroopan elpymissuunnitelman tärkein pilari, sekä NextGenerationEU-välineestä, jonka tarkoituksena on antaa jäsenvaltioille taloudellista tukea covid-19-pandemian taloudellisten ja sosiaalisten vaikutusten torjumiseksi sekä Euroopan talouden kestävyyden parantamiseksi tulevien häiriöiden varalta.
(2) (3) (4) (5) (6) (7)
EUVL L 119, 4.5.2016, s. 1.
EUVL L 152, 3.6.2022, s. 1.
Ehdotus Euroopan parlamentin ja neuvoston asetukseksi datan oikeudenmukaista saatavuutta ja käyttöä koskevista yhdenmukaisista säännöistä (datasäädös) (COM(2022) 68 final).
EUVL L 194, 19.7.2016, s. 1.
Hansen J. et al, Assessment of the EU Member States' rules on health data in the light of GDPR, saatavilla osoitteessa https://ec.europa.eu/ health/system/files/2021-02/ms_rules_health-data_en_0.pdf Ehdotukseen liittyvä vaikutustenarviointi (s.
15), tulossa.